b"\n_START_ARTICLE_\nIan McKellen\n_START_SECTION_\nPrimers papers importants\n_START_PARAGRAPH_\nEn els anys 1990, McKellen apareix de manera m\xc3\xa9s regular a la televisi\xc3\xb3 i al cinema. El 1993, fa el paper d'un poder\xc3\xb3s Afrikaner a Sis Degrees of Separation , amb Stockard Channing, Donald Sutherland i Will Smith. El mateix any, apareix en l'adaptaci\xc3\xb3 televisada de les Les Cr\xc3\xb2niques de San Francisco (del seu amic Armistead Maupin) i a Last Action Hero , de John McTiernan. El 1995, interpreta Ricard III d'Anglaterra a Richard III, de Richard Loncraine. Ser\xc3\xa0 nominat per aquest paper pels Premis Globus d'Or, pel BAFTA i ser\xc3\xa0 definit com a \xc2\xabmillor actor europeu\xc2\xbb als Premis del Cinema Europeu per la European Film Academy._NEWLINE_Als Estats Units, coneix l'\xc3\xa8xit gr\xc3\xa0cies a la pel\xc2\xb7l\xc3\xadcula  Apt Pupil . McKellen hi interpreta un antic oficial nazi que viu als Estats Units sota una falsa identitat que mant\xc3\xa9 una relaci\xc3\xb3 amb un adolescent que amena\xc3\xa7a de denunciar-ho si no li conta la seva hist\xc3\xb2ria. McKellen ha esdevingut un gran actor als Estats Units gr\xc3\xa0cies a la trilogia de X-Men , de Bryan Singer i Brett Ratner, en les quals interpreta Magneto, aix\xc3\xad com al seu paper de G\xc3\xa0ndalf en la trilogia de Peter Jackson, El Senyor dels Anells . La seva interpretaci\xc3\xb3 de Gandalf a la primera part, El senyor dels anells: La germandat de l'anell , li val un nomenament a l\xe2\x80\x99Oscar al millor actor secundari. Ja havia estat nominat per l\xe2\x80\x99Oscar al millor actor per la pel\xc2\xb7l\xc3\xadcula Gods and Monsters , on interpreta James Whale, el realitzador de Show Boat (1936) i de Frankenstein (1931)._NEWLINE_El 1990, \xc3\xa9s fet Cavaller de l\xe2\x80\x99Orde de l'Imperi Brit\xc3\xa0nic (KBE) pel seu treball i les seves contribucions al teatre. El fan Sir Ian McKellen. El gener de 2008, \xc3\xa9s ordenat Orde dels Companys d'Honor de la corona brit\xc3\xa0nica, la m\xc3\xa9s alta distinci\xc3\xb3 possible al Regne Unit (65 membres vius m\xc3\xa0xim), pels serveis al teatre i per la lluita per a la igualtat."